**LIDL STIŽE U STARE BANOVCE**

**Kompanija Lidl Srbija, jedan od vodećih maloprodajnih lanaca u zemlji, nastavlja sa širenjem svoje prodajne mreže otvaranjem nove prodavnice u Starim Banovcima, u četvrtak, 5. juna, na adresi** **Milenka Pevca 16. Stanovnici ovog mesta od tada će imati priliku da uživaju u jedinstvenom iskustvu kupovine po kojoj je Lidl prepoznatljiv - u svom komšiluku.**

Tokom sedam godina poslovanja na domaćem tržištu, Lidl je izgradio snažnu vezu sa potrošačima širom Srbije, što potvrđuje i otvaranje 78. prodavnice po redu.

*„Sa zadovoljstvom planiramo da otvorimo vrata naše nove prodavnice u Starim Banovcima i meštanima pružimo moderan ambijent za kupovinu, uz najbolji odnos cene i kvaliteta koji nas izdvaja. Verujemo da ćemo doprineti razvoju zajednice, kako kroz nova radna mesta, tako i kroz podršku lokalnim inicijativama“*, **izjavila je Marija Kojčić, rukovodilac sektora Corporate Affairs u Lidl Srbija.**

Otvaranjem prodavnice u Starim Banovcima, kompanija će proširiti svoj tim za oko 25 novih zaposlenih, čime još jednom potvrđuje svoju posvećenost pružanju stabilnih i dugoročnih radnih prilika širom Srbije.

Takođe, povodom otvaranja nove prodavnice, u periodu od 2. do 8. juna, Lidl je pripremio „baby box” pakete sa pažljivo odabranim proizvodima za prve dane roditeljstva svim porodiljama čije se bebe rode u okviru patronažne službe Doma zdravlja Dr. Jovan Jovanović Zmaj iz Stare Pazove, Zdravstvena stanica Novi Banovci. Mamama će paketi biti uručeni prilikom izlaska iz porodilišta.

Radno vreme nove prodavnice u Starim Banovcima biće svakog dana u nedelji od 8 do 21 čas.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 14.200 prodavnica, kao i više od 220 logističkih centara i skladišta i oko 595.000 zaposlenih. Švarc Grupa je u 2024. fiskalnoj godini ostvario prodaju od 175,4 milijarde evra - njihov jedinstveni ekosistem im omogućava da pokriju ceo ciklus vrednosti: od proizvodnje i maloprodaje do reciklaže i digitalizacije. Svojim svakodnevnim aktivnostima Švarc Grupa preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh.

Lidl je u Srbiji svoje prve prodavnice otvorio u oktobru 2018. godine i trenutno ima 77 prodavnica u 44 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)